section_heading: Cohen i Hrvatska
paragraph_text: Cohen je svoju svjetsku turneju 2010. godine, odnosno treću godinu svoje povratničke turneje, otvorio koncertom u Areni Zagreb 25. srpnja 2010. U tjednu koncerta čak je 16 Cohenovih albuma ušlo na službenu ljestvicu prodaje glazbenih albuma u Hrvatskoj.<ref> Cohen, njegov sastav i prateća ekipa proveli su u Zagrebu cijeli tjedan,<ref> a noć prije koncerta Sharon Robinson i članovi sastava bili su gosti na okupljanju obožavatelja i promociji Cohenovih hrvatskih izdanja u Zagrebu, dok je glazbena knjižara Rockmark priredila izložbu Cohenovih naslovnica i kolekcionarskih izdanja.<ref>leonardcohenforum.com - Zagreb July 25: meet-up, tribute concert, exhibition, press Koncert u Zagrebu bio je povod i za niz drugih izdanja vezanih uz Cohena: tiskane su čak dvije njegove biografije na hrvatskom jeziku, časopis Quorum donio je 80-ak Cohenovih pjesama u prepjevu Damira Šodana, a izdavačka kuća Vuković i Runjić objavila je prvo hrvatsko izdanje Cohenove ugledne zbirke poetske proze Knjiga milosrđa. Cohenov koncert u Areni Zagreb imao je golem medijski odjek,<ref><ref><ref>[http://www.vecernji.hr/kultura/kantautorski-budisticki-bard-predvodio-kolektivnu-mantru-clanak-171840 Večernji list, 26. srpnja 2010. - Kantautorski i budistički bard predvodio kolektivnu mantru]<ref> a u prosincu 2010. glasovanje poznatih intelektualaca u Vjesniku svrstalo ga je, kao jedini umjetnički događaj koji nije ostvario hrvatski umjetnik, na popis pet najvažnijih kulturnih događaja u Hrvatskoj u 2010. godini.<ref>[http://www.vjesnik.hr/pdf/2010/12/28/18A18.PDF Vjesnik, 28. prosinca 2010. - Najveći kulturni događaji u Hrvatskoj 2010. godine] Hrvatska televizija dvaput je emitirala skraćeni snimak Cohenova DVD-a Live in London, 29. siječnja 2011. te 30. srpnja 2011.<ref>leonardcohenforum.com - Live in London on Croatian Television godine.